Keylor Navas “Barselona”ga qarshi o‘yindan keyin: “Real” va uning muxlislariga mehr qo‘yganman

PSJ darvozaboni Keylor Navas Chempionlar Ligasi 1/8 final javob bahsi doirasida 10-mart kuni “Barselona”ga qarshi kechgan uchrashuvdan (1:1) keyin Lionel Messining penaltidan bergan zarbasini qaytargani haqida fikr bildirdi.

Jamoamga yordam berganimdan xursandman. Men “Real”da bir necha yil to‘p surdim va ko‘plab sovrinlarni oldim. Men bu klub va uning muxlislariga mehr qo‘yganman. Biroq hozir boshqa hikoya va men borimni PSJga beraman.
“Barselona” gol urganida qo‘shimcha motivatsiyaga ega bo‘lishi tayin edi, biroq omadsizlik ularning ko‘nglini qoldirdi. Bunaqasi futbolda bo‘lib turadi. Seyv amalga oshirganimdan xursandman.
Messi qayerga tepishini bilmaysan, chunki u faoliyati davomida 60 marta yoki undan ko‘p bor penalti amalga oshirgan.
Keylor Navas, PSJ darvozaboni
Kosta-Rika vakili 2014—2019-yillar mobaynida “Real”da harakat qilgan.
PSJ — “Barselona” uchrashuvi videosharhini bu yerda tomosha qilish mumkin — video.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!